**Organizácia 1. turnusu odbornej stáže v rámci programu Erasmus+ v plnom prúde**

**Pracovné stretnutie vo firme AGAMOS, s. r. o., Horní Suchá**

Na základe zrealizovaného výberového konania prihlásených žiakov bolo vybraných 10 účastníkov, ktorí sa v dňoch 15. 03. 2020 – 28. 03. 2020 zúčastnia 1. turnusu odbornej stáže v rámci programu Erasmus+ pre vzdelávanie a odbornú prípravu, KA 102 Kľúčová akcia 1 – Vzdelávacia mobilita jednotlivcov, projekt „**Študent dopravy v praxi“.**

**Súčasťou organizačnej prípravy prvého turnusu odbornej stáže bolo aj pracovné stretnutie Ing. Kostolnej a Ing. Rezníčkovej v sprostredkovateľskej organizácii AGAMOS, s. r. o., Horní Suchá (CZ), ktoré sa uskutočnilo 17. 02. 2020. Zástupcami za firmu AGAMOS boli Bc. Marcela Niemczyková a Bc. Nikol Chomová. Účelom stretnutia bola konkretizácia podmienok času príchodu a odchodu účastníkov odbornej stáže, ich ubytovania, stravovania, zabezpečenia cestovných dokladov v mieste výkonu odbornej praxe, administratíva súvisiaca s realizáciou aktivity a i. Pracovné stretnutie sa nieslo v príjemnej a konštruktívnej atmosfére.**

**Pozvánka na stretnutie so zákonnými zástupcami účastníkov 1. turnusu odbornej stáže v rámci programu Erasmus+ - „Študent dopravy v praxi“**

Dňa **03. 03. 2020** **o 16.00 h** sa uskutoční **v priestoroch SOŠD Žilina** informačné stretnutie so zákonnými zástupcami vybraných účastníkov 1. turnusu odbornej stáže (v súlade s výsledkami výberového konania) v rámci programu Erasmus+ - projekt „Študent dopravy v praxi“. Zákonní zástupcovia boli informovaní o tejto akcii písomnou formou zaslaním nižšie uvedenej pozvánky prostredníctvom svojho syna/svojej dcéry 19. 02. 2020.

**Pozvánka**

Vážení rodičia,

pozývame Vás na informačné stretnutie, týkajúce sa odbornej stáže Vášho syna/Vašej dcéry

.............................................................................,

ktorej sa zúčastní v dňoch 15. 03. 2020 – 28. 03. 2020 v rámci programu Erasmus+ - projekt „Študent dopravy v praxi“ v Olomouci.

**Termín stretnutia:** 03. 03. 2020 o 16.00 h

**Miesto:** Stredná odborná škola dopravná, Rosinská cesta 2, Žilina, miestnosť A 114.

Žiadame Vás o účasť, ktorá je nutná z dôvodu podpísania:

* Súhlasu rodiča (iného ZZ) s účasťou žiaka na mobilitnej aktivite,
* Zmluvy o poskytnutí finančnej podpory na stáž v odbornom vzdelávaní a príprave.

Tešíme sa na spoluprácu, s pozdravom

 ........................................................... ..........................................................

 Ing. Eva Rezníčková Ing. Jana Kostolná

ZRŠ pre teoretické vzdelávanie technických koordinátorka projektu

 predmetov a praktické vyučovanie

...................................................................................................................................................................

**Návratka**

Svojím podpisom potvrdzujem, že som obdržal pozvánku na informačné stretnutie týkajúce sa odbornej stáže môjho syna/mojej dcéry

.............................................................................,

v rámci programu Erasmus+ - projekt „Študent dopravy v praxi“ v Olomouci.

Informačného stretnutia dňa 03. 03. 2020 sa: zúčastním +/ nezúčastním+/

+/ nehodiace sa škrtnúť

Podpis rodiča: ......................................................